
**„Süsü és a többiek”**

***Könyvtári pályázat Csukás István emlékére***

***„Nem mesemondó volt: ő maga volt a mese.”***



**Kedves Gyerekek!**

**Csukás István** **2021. április 2-án lenne 85 éves**.

2020. február 24-én halt meg.

Legnépszerűbb meséi közé tartozott Süsü, a sárkány, Mirr-Murr kandúr kalandjai, Pom Pom meséi, Sün Balázs, Keménykalap és krumpliorr, a Nagy Ho-ho-ho-horgász.

„... mindig mosolygott, mindenkihez volt egy kedves szava és sohasem fogyott ki az ő semmihez sem fogható történeteiből” – írták róla.

E pályázattal rá emlékezünk.

**A pályázaton való részvétel feltételei:**

Pályázni **egyénileg** lehet, **3 - 8. osztályos gyerekeknek.**

**A pályázat megtalálható és megoldható a könyvtár honlapján:** [**www.eotvoshb.sulinet.hu**](http://www.eotvoshb.sulinet.hu)

A pályázat beküldési **határideje:** **2021. január 15.**

**I. feladat TOTÓ**

**Válaszolj a Csukás Istvánhoz kapcsolódó kérdésekre a helyes válasz betűjelének bekarikázásával!**

**1.) Csukás István melyik szereplőjének szobrát avatták fel Kisújszálláson 2016 szeptemberében?**

* 1. Bagaméri b) Pom Pom c) Gombóc Artúr

**2.) Kije volt Buzgány Eszter az írónak?**

a) édesanyja b) felesége c) nagymamája

**3.) Milyen diplomát szerzett Csukás István?**

* 1. jogi b) bölcsész c) nem szerzett diplomát

**4.) Melyik gyermeklapnak volt alapító szerkesztője?**

* 1. Kincskereső b) Piros Pont c) Kölyökmagazin

**5.) Kinek a tanácsára fordult a gyermekirodalom felé?**

* 1. Fülöp János b) Kormos István c) Ladányi Mihály

**6.) Csukás István melyik gyermekregényéből készült film nyerte el Az Év Legjobb Gyermekfilmje címet?**

* 1. Nyár a szigeten b) Pintyőke cirkusz, világszám! c) Keménykalap és krumpliorr

**7.) Melyik kávéház volt a költő törzshelye?**

* 1. Hungária Kávéház b) Abbázia Kávéház c) New York Kávéház

**8.) Többek között kivel alakította meg a Fiatal Művészek Klubját?**

* 1. Lackfi Jánossal b) Szokolay Sándorral c) Márai Sándorral

**9.) Mikor kapta meg az író a Kossuth-díjat?**

a)1999-ben b) 1997-ben c) 1995-ben

**10.) Az alábbiak közül ki az a művész, aki Csukás István több kötetét is illusztrálta?**

* 1. Reich Károly b) Würtz Ádám c) Sajdik Ferenc

**11.) Hol állítottak miniszobrot Budapesten A Nagy Ho-ho-ho-horgász Főkukacának?**

1. A Bem rakparton b) A Lánchídnál c) A Gellérthegyen

**12.) Mi a címe Csukás István gyermekek számára írt daljátékának (operájának)?**

1. Tappancs b) Szökevény csillagok c) Tükörbohócok

**13.) Arcvonásai alapján édesanyját milyen származásúnak véli az író?**

* 1. kun b) jász c) sváb

**13 + 1.) Ki az a nagy meseíró előd, akivel azonos hónapban/napon született Csukás István?**

* 1. Hans Christian Andersen b) A. A. Milne c) Benedek Elek

**II. feladat MESEFIGURÁK**

Csukás István olyan halhatatlan mesefigurákat teremtett meg, mint a Süsü, a sárkány, a Mirr-Murr kandúr kalandjai, a Pom Pom meséi vagy a Nagy Ho-ho-ho-horgász.

**Mennyire ismered az író legkedvesebb mesefiguráit? Húzd alá a helyes válaszokat!**

1. **Miért tagadta ki Süsüt az apja?**

* Mert csak egy feje van
* Mert ahelyett, hogy megölte volna az ellenségét, meggyógyította
* Mert szereti a pillangókat

1. **Milyen állat volt Téglagyári Megálló a Mirr-Murr kandúr kalandjaiban?**

* Csacsi
* Pinty
* Kutya

1. **Hogy hívják Pom Pom barátját, az iskolás, szőke hajú kislányt?**

* Picur
* Böbe
* Bogyó

1. **Milyen madár Gombóc Artúr?**

* Keselyű
* Varjú
* Kék pelikán

1. **Mi Sebaj Tóbiás különleges képessége?**

* Minden megjavul, amihez hozzáér
* Beszél az állatok nyelvén
* Bármivé át tud változni

1. **Mi Süsü kedvenc étele?**

* Vadkörte
* Vadcseresznye
* Sárkányfű

1. **Hogy hívják Mirr-Murr szintén macska barátját?**

* Oriza Triznyák
* Toriza Ozrák
* Tarisznya Rák

1. **Milyen keresztnév olvasható Bagaméri fagylaltoskocsiján a Keménykalap és krumpliorr című tévésorozatában?**

* Elemér
* Jácint
* Béla

1. **Melyik művében szerepelt az Óriástüdejű Levegőfújó?**

* Süsü, a sárkány kalandjai
* Mirr-Murr kandúr kalandjai
* Pom pom meséi

1. **Melyik bábfilmsorozatban szerepelt Tüskéshátú?**

* A legkisebb ugrifüles
* Süsü, a sárkány
* Mirr-Murr, a kandúr

1. **Miben szerepelt Pintyőke?**

* A bátor Tintanyúl
* Mirr-Murr kandúr kalandjai
* A Nagy Ho-ho-ho-horgász

1. **Miben szerepelt Leopoldi?**

* Sebaj Tóbiás
* Keménykalap és krumpliorr
* Le a cipővel!

1. **Melyik Csukás István könyv található meg az iskolai könyvtárban? Húzd alá!**

* Süsüke újabb kalandjai
* Ágacska
* Töf-töf elefánt
* Süsüke, a sárkánygyerek
* Süsü, a sárkány
* A téli tücsök meséi
* A házőrző macska
* A versíró kutya
* A nagy Ho-ho-ho-horgász
* Keménykalap és krumpliorr
* Pom-pom újabb meséi
* Mirr-Murr, a kandúr
* Aszpirin és Lucifer
* A kelekótya kiskakas

**III. feladat VERS**

**Csukás István mesefigurái közül válassz egyet! Mutasd be rövid versben!**